ഇന്ത്യയ്ക്ക് ബാറ്റിംഗ് തകര്ച്ച വമ്ബന്മാര് മടങ്ങി, ഇനി പിള്ളേര് കാക്കണം ടി20 ലോക കപ്പില് ന്യൂസീലന്ഡിനെതിരായ നിര്ണായക മത്സരത്തില് ടോസ് നഷ്ടപ്പെട്ട് ബാറ്റിംഗിനിറങ്ങിയ ഇന്ത്യയ്ക്ക് മോശം തുടക്കം. 12 ഓവര് പിന്നിടുമ്ബോള് 4 വിക്കറ്റ് നഷ്ടത്തില് 58 റണ്സെന്ന നിലയിലാണ് ഇന്ത്യ. ഓപ്പണര്മാരായ ഇഷാന് കിഷന് 4 കെ.എല് രാഹുല്18 രോഹിത് ശര്മ്മ 14 വിരാട് കോഹ് ലി 9 എന്നിവരുടെ വിക്കറ്റാണ് ഇന്ത്യയ്ക്ക് നഷ്ടമായത്. നിലവില് പന്തും ഹാര്ദ്ദിക്കുമാണ് ക്രീസില്. പാകിസ്ഥാനെതിരെ ഇറങ്ങിയ ടീമില് രണ്ട് മാറ്റം വരുത്തിയാണ് ഇന്ത്യ ഇറങ്ങിയത്. പരിക്കേറ്റ സൂര്യകുമാര് യാദവിന് പകരം ഇഷാന് കിഷനും, ഭുവനേശ്വര് കുമാറിന് പകരം ശര്ദുല് താക്കൂറും ടീമിലിടം പിടിച്ചു. രാഹിലിനൊപ്പം ഇഷാനാണ് ഇന്ത്യന് ഇന്നിംഗ് ഓപ്പണ് ചെയ്തത്. ന്യൂസിലന്ഡിനെതിരെ ഐസിസി ടൂര്ണമെന്റുകളില് മികച്ച റെക്കോഡല്ല ഇന്ത്യയ്ക്കുള്ളത്. ഐസിസിയുടെ വ്യത്യസ്ത ഫോര്മാറ്റിലുള്ള ലോക കപ്പുകളിലെ അവസാനത്തെ അഞ്ചു മല്സരങ്ങളെടുക്കുകയാണെങ്കില് ഒരിക്കല് മാത്രമേ ന്യൂസിലാന്റിനെ കീഴടക്കാന് ഇന്ത്യക്കായിട്ടുള്ളൂ. 2003ലെ ഏകദിന ലോക കപ്പിലായിരുന്നു ഇത്. ആദ്യ മത്സരം തോറ്റ ഇരുടീമിനും ഇന്ന് ജയം അനിവാര്യമാണ്. ഇന്ത്യന് ടീം: ഇഷാന് കിഷന്, രോഹിത് ശര്മ, കെ എല് രാഹുല്, വിരാട് കോഹ്ലി, റിഷഭ് പന്ത്, ഹാര്ദിക് പാണ്ഡ്യ, രവീന്ദ്ര ജഡേജ, ശര്ദുല് താക്കൂര്, മുഹമ്മദ് ഷമി, വരുണ് ചക്രവര്ത്തി, ജസ്പ്രീത് ബുംറ. ന്യൂസിലന്റ് ടീം: മാര്ട്ടിന് ഗപ്റ്റില്, ഡാരില് മിച്ചല്, കെയ്ന് വില്യംസണ്, ജെയിംസ് നീഷാം, ഡെവണ് കോണ്വേ, ഗ്ലെന് ഫിലിപ്സ്, മിച്ചല് സാന്റ്നര്, ഇഷ് സോധി, ടിം സൗത്തി, ആദം മില്നെ, ട്രെന്റ് ബോള്ട്ട്.